מונטל וונטביוס פורטר

**חסן חמיד אסד** (באנגלית: **Hassan Hamid Assad**; נולד בשם **אלווין אנטוניו בורק ג'וניור** ב-28 באוקטובר 1973) הידוע יותר בשם הבמה שלו, **מונטל וונטביוס פורטר** או כ-**MVP** הוא מתאבק ומנג'ר אמריקאי, המופיע בארגון ההיאבקות All Elite Wrestling (AEW), שבו הוא המנג'ר והמנהיג של קבוצת The Hurt Syndicate. בעברו, עבד עבור ארגוני היאבקות מובילים כמו WWE, TNA ו-NJPW. הוא פעמיים אלוף ארצות הברית, פעם אחת אלוף הזוגות של ה-WWE (עם מאט הארדי) ופעם אחת (והאלוף הראשון) אלוף הבין-יבשתי של IWGP.

בשנת 2005 הוא הוחתם על חוזה ב-WWE ונשלח ישירות לארגון ההיאבקות Deep South Wrestling (DSW) אשר שימש כחממת פיתוח של ה-WWE באותה התקופה. לאחר שעבר למותג סמאקדאון, הוא ערך את הופעת הבכורה שלו ב-WWE באוקטובר 2006. בתקופה זו, הוא כיהן כאלוף ארצות הברית במשך 343 ימים, תקופת כהונה שהפכה אותו לאלוף ארצות הברית לזמן הארוך ביותר בהיסטוריה של סמאקדאון.

לאחר שעזב את ה-WWE בשנת 2010, MVP עבר לארגון ההיאבקות היפני New Japan Pro-Wrestling (NJPW) בשנה החולפת עד שעזב בשנת 2013. הוא חזר להתאבק בארגונים העצמאיים וערך הופעות בארגוני ההיאבקות TNA ו-Ring of Honor (ROH). הוא חזר פעם נוספת ל-WWE בינואר 2020, אך עזב באוגוסט 2024.

## ראשית חייו
אלווין אנטוניו בורק ג'וניור נולד בשכונת ליברטי של מיאמי, פלורידה ב-28 באוקטובר 1973. אביו היה קצין משטרה. הוא הצטרף לכנופיה בגיל 12, כשתיאר אותה כ"כנופיית גרפיטי", שהתגלתה לאחר מכן ככנופיית רחוב. בורק שהה שישה חודשים בבית מעצר לנוער לאחר שביצע שוד, ולאחר מכן הוא היה נידון ל-18 שנים וחצי מאסר בגין שוד חמוש וחטיפה, מתוכן ריצה תשע שנים וחצי החל מגיל 16. בזמן שהותו בכלא, הוא התאסלם, אך כיום הוא מגדיר עצמו כאתאיסט. עקב עברו הפלילי, ביקוריו במדינות אחרות במסגרת סיורי היאבקות כפופים לאישורים ובדיקות רקע של התנהגות לאחרונה. בלי קשר לעברו, הוא לא היה יכול להשתתף בהופעות WWE בערב הסעודית, שם המעמד של מוסלמי שהפך לאתאיסט נחשב כגזר דין מוות.

## קריירת היאבקות מקצועית
### All Elite Wrestling (2024–היום)

ב-25 בספטמבר בפרק הספיישל Grand Slam, MVP ערך הופעת בכורה מפתיעה עבור ארגון ההיאבקות All Elite Wrestling (AEW), כשהוא הפריע בראיון של פרינס ננה על מצבו סוורב סטריקלנד ואף הציע לננה להחליפו כמנג'ר של סטריקלנד תוך כדי שהטיח בו האשמות שהוא הסיבה להפסדים האחרונים של סטריקלנד. שבוע לאחר מכן בפרק יום השנה החמישי של *Dynamite*, MVP הציג את חברו לשעבר לקבוצת The Hurt Business, שלטון בנג'מין, כאחד משותפיו העסקיים. ביחד הם הקימו מחדש את הקבוצה, שעתה קיבלה שם חדש - "The Hurt Syndicate" והציגו עצמם כדמויות בלתי חביבות על הקהל. ב-12 באוקטובר באירוע WrestleDream, MVP התעמת עם סטריקלנד, שסירב לקבל את שירותיו של MVP ונשאר נאמן לנסיך ננה. ב-30 באוקטובר בפרקר של התוכנית *Fright Night Dynamite*, MVP ובנג'מין התאחדו עם בובי לאשלי, כשהשלושה תקפו באכזריות את סטריקלנד וננה.

ב-15 בינואר 2025 בפרק הספיישל Maximum Carnage, MVP ערך את הבכורה שלו בזירה לצד בנג'מין ולאשלי, כשביחד הם גברו על מארק בריסקו ופרייבט פארטי (אייזיאה קאסידי ומארק קוון). ב-12 במרץ בפרק של התוכנית *Dynamite*, MVP התעמת עם MJF והציע לו מקום בקבוצת The Hurt Syndicate. ב-26 במרץ בפרק של התוכנית *Dynamite*, MJF קיבל בתחילה את הצעתו של MVP, אך הוא נדחה על ידי בנג'מין ולאשלי. ב-14 במאי בפרק הספיישל *Beach Break*, לאשלי, בנג'מין ו-MVP קיבלו את MJF כחבר בקבוצה.

## חיים אישיים

באוגוסט 2007, אסד אובחן עם תסמונת וולף–פרקינסון–וייט, מצב נדיר אשר גורם לטכיקרדיה, שפירושו האצה בקצב הלב. מצב זה התגלה במהלך בדיקה שגרתית שעבר בהתאם למדיניות בריאות כישרונות של ה-WWE.

לאסד יש מספר רב של קעקועים, כולל דיוקן של מלקולם אקס בחלק השמאלי העליון של חזהו, הסַרְקוֹפָג של תות ענח' אמון והפירמידות במצרים על שריר הזרוע השמאלי העליון שלו, המילה מונטה כריסטו עם המשפט "הנקמה הטובה ביותר היא לחיות טוב" בצד ימין של אמת היד, שני אזכורים מהספר הרוזן ממונטה כריסטו, העין של הורוס על גב זרועו השמאלית, וכוכב על כתפו הימנית.

אסד מתאמן בג'ו ג'יטסו ברזילאי, כשבאמנות לחימה בו הוא זכה בדרגת חגורה סגולה לאחר שזכה במדליית הזהב באליפות יוסטון הפתוחה במסטרס 3 במשקל אולטרה-כבד.

## אליפויות והישגים
[שמאל|200px|ממוזער|MVP כאלוף כפול: [אליפות ארצות הברית (WWE)|אלוף ארצות הברית (כתף ימין) ואלוף הזוגות של ה-WWE (כתף שמאל), 2007]]
* **הישגים בארגון ההיאבקות All Pro Wrestling – APW**
** האליפות האוניברסלית במשקל כבד של APW (פעם אחת)
* **הישגים בעיתון הבולטימור סאן**
** המתאבק המשתפר של השנה (2007)
* **הישגים בארגון ההיאבקות Big League Wrestling – BLW**
** אליפות העולם במשקל כבד של BLW (פעם אחת)
* **הישגים ברשת הטלוויזיה CBS Sports**
** קאמבק השנה (2020)
* **הישגים בארגון ההיאבקות Coastal Championship Wrestling – CCW**
** אליפות במשקל כבד של CCW (פעם אחת)
* **הישגים בארגון ההיאבקות DDT Pro-Wrestling**
** אליפות איירון מן במשקל הבי מטאל (פעם אחת)
* **הישגים בארגון ההיאבקות Future of Wrestling – FOW**
** אליפות הזוגות של FOW (פעם אחת)  - עם הפאנישר
* **הישגים בארגון ההיאבקות Imperial Wrestling Revolution – IWR**
** אליפות במשקל כבד של IWR (פעם אחת)
** אליפות הזוגות של IWR (פעם אחת)  - עם די מאני, מארס לואיס, מונטנגו סיקה ונייטרוניס א'טיאו
* **הישגים בארגון ההיאבקות New Japan Pro-Wrestling – NJPW**
** האליפות הבין-יבשתית של IWGP (פעם אחת, האלוף הראשון)
** טורניר האליפות הבין-יבשתית של IWGP (2011)
* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-23 מתוך 500 המתאבקים הטובים ביותר לשנת 2008
** קאמבק השנה (2020)
* **הישגים בארגון ההיאבקות Southern Championship Wrestling Florida – SCW**
** אליפות פלורידה במשקל כבד של SCW (פעם אחת)
* **הישגים בארגון ההיאבקות World Class Revolution – WCR**
** אליפות במשקל כבד של WCR (3 פעמים)
* **הישגים בארגון ההיאבקות World Wrestling Entertainment – WWE**
** אליפות ארצות הברית (פעמיים)
** אליפות הזוגות של ה-WWE (פעם אחת)  - עם מאט הארדי
** פרסי הסלאמי (פעם אחת)
*** הטראש טוקר של השנה (2020)  - כ-The Hurt Business ביחד עם לייסי אוואנס
* **הישגים במגזין ההיאבקות Wrestling Observer Newsletter – WON**
** המתאבק המשתפר של השנה (2007)
** אנדרייטד השנה (2008)

## קישורים חיצוניים
* 

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי Impact Wrestling
קטגוריה:מתאבקי ה-AEW
קטגוריה:אמריקאים שנולדו ב-1973